[image: \\172.17.25.170\Moldlex\Datalex\Legi_Rom\DE\A17\gmei.gif]
O R D I N
[bookmark: _GoBack]cu privire la aprobarea normei de metrologie legală NML 1-07:2017
„Taximetre. Procedura de verificare metrologică”
 
nr. 196  din  10.10.2017
 
Monitorul Oficial nr.411-420/2031 din 24.11.2017
 
* * *
În temeiul art.5 alin.(3), art.6 alin.(3), art.13 alin.(3) din Legea metrologiei nr.19 din 4 martie 2016 (Monitorul Oficial al Republicii Moldova, 2016, nr.100-105, art.190), pentru asigurarea uniformităţii, legalităţii şi exactităţii măsurărilor în domeniile de interes public pe teritoriul Republicii Moldova,
ORDON:
1. Se aprobă norma de metrologie legală NML 1-07:2017 „Taximetre. Procedura de verificare metrologică”, conform anexei la prezentul ordin.
2. Se abrogă documentele normative:
1) NML 10-01-94 „Taximetre electronice”, aprobat prin Hotărârea nr.744-M din 30 mai 2000 a Departamentului Supraveghere Tehnică, Standardizare şi Metrologie al Republicii Moldova;
2) МИ 1446-86 „Taximetru ТАЭ-ЛК. Procedură de verificare metrologică”, aprobat prin Hotărârea nr.815-M din 24 octombrie 2000 a Departamentului Standarde, Metrologie şi Supraveghere Tehnică al Republicii Moldova.
3. Prezentul ordin se publică în Monitorul Oficial al Republicii Moldova şi se plasează pe pagina web a Ministerului Economiei şi Infrastructurii.
4. Se pune în sarcina Institutului Naţional de Metrologie plasarea pe pagina sa web a prezentului ordin şi publicarea acestuia în revista de specialitate „Metrologie”.
 
	VICEPRIM-MINISTRU,

	MINISTRUL ECONOMIEI ŞI INFRASTRUCTURII
	Octavian CALMÎC
 

	Nr.196. Chişinău, 10 octombrie 2017.
	


 
 
Anexă
la Ordinul Ministerului Economiei şi Infrastructurii
nr.196 din 10.10.2017
 
NORMĂ DE METROLOGIE LEGALĂ
NML 1-07:2017 „Taximetre. Procedura de verificare metrologică”
 
I. OBIECT ŞI DOMENIU DE APLICARE
1. Prezenta normă de metrologie legală se referă la taximetrele care calculează taxele pentru călătorii conform tarifelor definite destinate măsurărilor în tranzacţii comerciale. Norma de metrologie legală stabileşte procedura de verificare metrologică iniţială, periodică şi după reparare a taximetrelor, în condiţiile Hotărârii Guvernului nr.1042 din 13 septembrie 2016 „Cu privire la aprobarea Listei oficiale a mijloacelor de măsurare şi a măsurărilor supuse controlului metrologic legal”. Se supun verificării metrologice taximetrele care au fost aprobate ca model în conformitate cu documentele normative în domeniul metrologiei legale aplicabile şi cele care au fost introduse pe piaţă şi/sau date în folosinţă în conformitate cu Hotărârea Guvernului nr.408 din 16.06.2015 pentru aprobarea Reglementării tehnice privind punerea la dispoziţie pe piaţă a mijloacelor de măsurare. Verificarea metrologică se efectuează pentru taximetre instalate în autovehicul.
 
II. REFERINŢE
Legea metrologiei nr.19 din 4 martie 2016;
SM SR Ghid ISO/CEI 99:2012 „Vocabular internaţional de metrologie. Concepte fundamentale şi generale şi termeni asociaţi (VIM)”, aprobat prin Hotărârea Institutului Naţional de Standardizare şi Metrologie nr.823-ST din 12 decembrie 2012;
RGML 12:2013 „Sistemul naţional de metrologie. Verificarea metrologică a mijloacelor de măsurare legale. Organizarea şi modul de efectuare”, aprobat prin Ordinul Ministerului Economiei nr.226 din 31 decembrie 2013;
NML R 21:2009 „Taximetre. Cerinţe metrologice şi tehnice, metode de încercări şi forma raportului de încercări”, aprobată prin Ordinul Ministerului Economiei şi Comerţului nr.41 din 17 martie 2009;
Reglementarea tehnică privind punerea la dispoziţie pe piaţă a mijloacelor de măsurare aprobată prin Hotărârea Guvernului nr.408 din 16 iunie 2015.
 
III. TERMINOLOGIE
2. Pentru a interpreta corect prezenta normă de metrologie legală se aplică termenii conform Legii metrologiei nr.19 din 4 martie 2016; SM SR Ghid ISO/CEI 99:2012 Vocabular internaţional de metrologie; Hotărârea Guvernului nr.408 din 16 iunie 2015, cu următoarele completări:
Taxi – autovehicul, în mod obişnuit condus de către şofer, care ia pasageri într-o călătorie în schimbul unei taxe.
Constanta taximetrului k – mărime care indică numărul impulsurilor pe care trebuie să le primească aparatul pentru a calcula corect suma de plată corespunzătoare unei distanţe parcurse, de 1 km; se exprimă în imp/km.
Numărul caracteristic w al autovehiculului – mărime care caracterizează semnalele destinate să comande taximetrul, pentru distanţa parcursă de 1 km; se exprimă in imp/km sau rot/km. Depinde de circumferinţa efectivă u a roţilor motoare ale autovehiculului şi de raportul de transmisie, respectiv raportul dintre numărul de rotaţii complete ale roţilor motoare şi numărul de rotaţii, sau impulsuri, ale elementului din cutia de viteze de la care este preluată informaţia de măsurare. Valoarea acestuia variază în funcţie de uzura şi presiunea pneurilor, de greutatea încărcăturii autovehiculului şi de condiţiile de rulare ale autovehiculului pe şosea.
Circumferinţa efectivă u a roţilor motoare – circumferinţa roţii autovehiculului care antrenează taximetrul; este egală cu distanţa parcursă de autovehicul pentru o rotaţie completă a roţii respective. Daca două roţi antrenează împreună un taximetru, circumferinţa efectivă u este media circumferinţelor efective ale celor două roţi.
Taxa de pornire – prima valoare, în lei, a indicaţiei afişajului sumei de plată atunci când taximetrul trece din poziţie LIBER în poziţie OCUPAT.
Cădere – valoarea, în lei, a unei distanţe de 200 m.
 
IV. CARACTERISTICI TEHNICE ŞI METROLOGICE
3. Prezenta normă de metrologie legală se aplică la taximetrele care calculează taxele pentru călătorii conform tarifelor definite destinate măsurărilor în tranzacţii comerciale cu caracteristicile tehnice şi metrologice conform Hotărârii Guvernului nr.408 din 16 iunie 2015 şi NML R 21:2009. Erorile relative maxime tolerate sunt prezentate în Tabelul 1.
 
	Tabelul 1
 

	Pentru taximetru instalat în autovehicul
	Pentru timpul scurs
	Pentru distanţa parcursă

	
	±0,2%
	±2%


 
V. OPERAŢII DE VERIFICARE METROLOGICĂ
4. Volumul şi consecutivitatea efectuării operaţiilor în cadrul verificărilor metrologice, iniţiale, periodice şi după reparaţie trebuie să corespundă tabelului 2.
 
	Tabelul 2
 

	Denumirea operaţiei
	Numărul punctului documentului de verificare metrologică
	Obligativitatea efectuării verificării

	
	
	Iniţială/după reparaţie
	periodică

	Verificarea aspectului exterior şi marcarea
	16
	da
	da

	Verificarea funcţionalităţii
	17
	da
	da

	Determinarea erorilor relative a taximetrului, la măsurarea distanţei parcurse, instalat în autovehicul
	18
	da
	da

	Determinarea erorilor relative a taximetrului, la măsurarea timpului scurs, instalat în autovehicul
	19
	da
	da


 
5. Verificarea metrologică a taximetrelor se efectuează de către laboratoarele de verificări metrologice desemnate în conformitate cu legislaţia în vigoare, în cadrul Sistemului Naţional de Metrologie.
6. În cazul obţinerii rezultatului nesatisfăcător în timpul efectuării uneia din operaţii, verificarea metrologică se întrerupe şi rezultatul verificării se consideră negativ.
7. Perioada de verificare metrologică se stabileşte în conformitate cu prevederile Listei oficiale a mijloacelor de măsurare şi măsurărilor supuse controlului metrologic legal.
 
VI. MIJLOACE DE VERIFICARE METROLOGICĂ
8. La efectuarea verificării metrologice trebuie să se utilizeze etaloane de lucru, specificate în tabelul 3.
 
	Tabelul 3
 

	Denumirea etalonului de lucru sau a mijlocului de măsurare auxiliar
	Caracteristicile necesare

	Cronometru
	Diviziunea de măsurare – Max. 0,2 s. Intervalul de măsurare – Min. 30 min

	Manometru
	Interval de măsurare: (0÷400) kPa cu valoarea diviziunii 10 kPa
Clasa de precizie 1
Incertitudinea ±0,1% din intervalul de măsurare

	Şosea etalon
	- Să aibă îmbrăcăminte de asfalt sau beton, fără gropi;
- Să fie situată în zonă fără trafic intens;
- Sa nu aibă pante mai mari de 5%;
- Să fie dreaptă pe o lungime de cel puţin 1 km;
- Incertitudinea relativă de maxim ±0,5%;
- Să aibă cel puţin marcajele START şi STOP

	Instalaţie (stand) pentru verificarea ansamblului autoautovehicul-taximetru
	Intervalul de reproducere a vitezei 10÷100 km/h
Incertitudinea ±0,5%


 
9. Se admite utilizarea altor etaloane de lucru etalonate, ale căror caracteristici metrologice sunt analogice sau mai performante decât cele indicate în tabelul 3.
 
VII. CERINŢE PENTRU CALIFICAREA VERIFICATORILOR METROLOGI
10. La efectuarea lucrărilor de verificare metrologică se admit persoane cu competenţa demonstrată pentru domeniul dat de măsurări.
 
VIII. CERINŢE PRIVIND SECURITATEA
11. La executarea verificărilor metrologice se vor respecta cerinţele stipulate în:
1) Instrucţiunea de exploatare a etaloanelor de lucru sau instalaţiei etalonate pentru verificarea taximetrelor;
2) Instrucţiunea de lucru privind modul de exploatare a etaloanelor de lucru sau instalaţiei etalonate pentru verificarea taximetrelor în conformitate cu cerinţele tehnicii securităţii din laborator sau în teren.
12. La efectuarea verificărilor se admit doar persoanele care au trecut instructajul şi cunosc cum să exploateze utilajul.
 
IX. CONDIŢIILE DE VERIFICARE METROLOGICĂ
13. În procesul de verificare se vor respecta condiţiile indicate în manualul de utilizare a mijloacelor de măsurare.
14. În timpul efectuării verificării metrologice trebuie să se respecte următoarele condiţii:
- temperatura mediului ambiant – de la minus 20°C până la plus 40°C;
- umiditatea – de la 30% până la 95%;
- limita tensiunii de alimentare a taximetrului – de la 9 V până la 16 V.
În cazul condiţiilor climatice nefavorabile (zăpadă, polei, ploaie) verificarea metrologică nu se efectuează.
 
X. PREGĂTIREA PENTRU VERIFICAREA METROLOGICĂ
15. Mijloacele de măsurare vor fi pregătite pentru verificare în conformitate cu instrucţiunile de exploatare.
 
XI. EFECTUAREA VERIFICĂRII METROLOGICE
16. Verificarea aspectului exterior şi marcarea.
La efectuarea verificării aspectului exterior se va verifica corespunderea următoarelor cerinţe:
1) verificarea setului de completare;
2) existenţa marcajului de aprobare de model şi/sau a marcajului CE şi a marcajului metrologic suplimentar (după caz);
3) pe carcasă trebuie să fie inscripţionate:
a) denumirea ori marca producătorului;
b) tipul şi numărul de serie ale taximetrului;
c) date importante pentru respectarea condiţiilor de utilizare;
d) anul producerii;
e) intervalul specific al constantei taximetrului, k, (dacă se cere) în impulsuri pe kilometru;
f) identificarea softului (dacă se cere).
Marcajele şi inscripţionările trebuie să fie de neşters şi de o mărime, formă şi claritate care permite lizibilitatea în condiţii normale de utilizare a aparatului. Marcajele trebuie grupate împreună într-un loc clar vizibil pe aparat, fie pe placa descriptivă fixată aproape de indicator ori chiar pe indicator. Taximetrul nu trebuie să aibă deteriorări mecanice, care i-ar putea afecta capacitatea de funcţionare.
Rezultatele verificării aspectului exterior vor fi calificate drept pozitive în cazul asigurării executării tuturor cerinţelor indicate în punctul respectiv. În cazul unor rezultate negative, efectuarea verificărilor este întreruptă.
17. Verificarea funcţionalităţii
1) La verificarea funcţionalităţii taximetrului se conectează/deconectează taximetrul în toate regimurile de funcţionare ale acestuia. Taximetrul trebuie să indice pe afişaj care din regim este setat la moment şi tariful acestuia. La mişcare cu viteza mai mică sau egală cu 10 km/h, taximetrul trebuie să calculeze taxa după tariful de timp, iar pentru viteze mai mari de 10 km/h – după tariful de distanţă. Taximetrul trebuie să afişeze suma, în lei, datorată de pasager, în timpul cursei, atât în funcţie de calculul după timp cât şi în funcţie de calculul după distanţă.
2) Se setează, de către organizaţiile service responsabile (deţinătoare de Aviz Tehnic de Înregistrare), constanta k a taximetrului la numărul caracteristic w al autovehiculului astfel încât erorile ansamblului taximetru-autovehicul TAXI să nu depăşească erorile maxime tolerate specificate la pct.3.
3) Se verifică ca datele imprimate pe bonul fiscal să fie aceleaşi ca datele afişate pe aparatul indicator al taximetrului, iar lângă indicaţiile referitoare la sumele încasate trebuie să apară cuvântul „lei”.
4) Se verifică ca dispozitivul de comandă al unui taximetru electronic să asigure funcţionarea acestuia în următoarele poziţii independente: LIBER, OCUPAT, PLATĂ (TOTAL).
5) Se verifică ca comutarea din poziţie LIBER în poziţie OCUPAT şi din poziţie OCUPAT în poziţie PLATĂ (TOTAL) trebuie să poată fi făcută numai pentru viteze de deplasare ale autovehiculului mai mici de 5 km/h.
6) Se verifică imposibilitatea de întrerupere a alimentarii taximetrului de la tensiunea electrică.
7) Se verifică ca în poziţie LIBER taximetrul să indice:
a) indicaţiile sumei de plată sa fie şterse sau aduse la zero;
b) calculul după timp sau după distanţă să nu fie posibil;
c) trebuie să poată fi afişată memoria cu suma totală încasată;
d) afişarea orei şi datei calendaristice curente.
8) Se verifică ca în poziţie OCUPAT să:
a) fie activate calculul după timp şi calculul după distanţă;
b) fie afişată, în permanenţă, valoarea tarifului în baza căruia se face calculul în momentul respectiv;
c) fie afişată suma de plată pentru cursa care se derulează.
9) Se verifică ca în poziţie PLATĂ (TOTAL):
a) să fie afişată suma datorată de pasager;
b) suma datorată de pasager să poată fi citită cel puţin 10 sec., interval de timp în care trebuie să nu fie posibilă comutarea în poziţie LIBER;
c) când este parcursă o distanţă mai mare de 200 m, taximetrul trebuie să se comute automat în poziţie LIBER.
10) Se verifică ca la taximetrele prevăzute cu taxă de pornire, prima indicaţie a afişajului sumei de plată la trecerea din poziţie LIBER în poziţie OCUPAT să aibă valoarea taxei de pornire, această valoare trebuie să fie introdusă şi în totalul sumei încasate.
18. Determinarea erorilor relative a taximetrului, la măsurarea distanţei parcurse, instalat în autovehicul.
1) Se verifică starea traductorului de distanţă, posibilitatea de aplicare a marcajelor de verificare.
2) Se verifică presiunea pneurilor. Aceasta trebuie să fie conformă instrucţiunii de exploatare a automobilului.
3) Se verifică vizual starea pneurilor (defecţiuni vizibile) şi dimensiunile acestora care trebuie să corespundă constantei k şi w, adaptate la instalarea taximetrului pe autovehicul.
4) Se asigură ca autovehiculul să nu fie supraîncărcat (şoferul şi pasagerul pe locurile din faţă ale autovehiculului).
5) Se verifică conectarea directă a taximetrului cu vitezometrul. Nu trebuie să existe alte conectări suplimentare la această conectare.
6) Se efectuează o călătorie de verificare pentru a vedea că nu există defecte care pot apărea în cursul efectuării verificărilor.
7) Se verifică ca indicaţia sumei de plată să se modifice cu câte o cădere la fiecare 200 m parcurşi de autovehicul.
8) Autovehiculul se plasează cu roţile motoare în dreptul marcajului START, cu taximetrul în poziţie LIBER. În cazul utilizării instalaţiei (stand) pentru verificarea ansamblului autoautovehicul-taximetru, procedura se efectuează conform instrucţiunii de exploatare a acestuia.
9) Se accesează regimul de taxare al taximetrului şi se începe deplasarea.
10) Autovehiculul trebuie să se deplaseze pe tot parcursul traseului cu o viteză cât mai uniformă de (30 ± 10) km/h, fără accelerări bruşte şi frânări, după care se opreşte în dreptul marcajului STOP cu roţile motoare. În cazul utilizării instalaţiei (stand) pentru verificarea ansamblului autoautovehicul-taximetru, procedura se efectuează conform instrucţiunii de exploatare a acestuia.
11) Se trece în poziţie PLATĂ (TOTAL).
12) Se aşteaptă semnalul sonor (după caz) şi tipărirea bonului.
13) Nu se admite ca, în timpul verificării, viteza de deplasare a autovehiculului sa scadă sub valoarea vitezei de comutare.
14) Verificarea se face pentru fiecare tarif, după distanţă, în parte.
15) Eroarea relativă a taximetrului, la măsurarea distanţei parcurse, instalat în autovehicul se determină după formula (1), unde De – este valoarea convenţional adevărată a distanţei de la START până la STOP, km; Dm – valoarea măsurată de taximetru a distanţei parcurse (printată pe bon), km.

16) Eroarea relativă a taximetrului, la măsurarea distanţei parcurse, instalat în autovehicul nu trebuie să depăşească eroarea relativă maximă tolerată de ±2%.
19. Determinarea erorilor relative a taximetrului, la măsurarea timpului scurs, instalat în autovehicul.
1) Se setează taximetrul în poziţie OCUPAT.
2) Odată cu setarea în poziţie OCUPAT a taximetrului, se porneşte cronometrul.
3) Se menţine minimum 25 minute, după care timpul măsurat este comparat cu timpul presupus în corespundere cu tariful programat.
4) Verificarea se face pentru fiecare tarif, după timp, în parte.
5) Eroarea relativă a taximetrului, la măsurarea timpului scurs, instalat în autovehicul se determină după formula (2), unde te este valoarea convenţional adevărată a timpului cronometrat, s; tm – valoarea măsurată de taximetru a timpului scurs.
 
[image: \\172.17.25.170\Moldlex\Datalex\Legi_Rom\DE\A17\g196d02.gif](2)
6) Eroarea relativă a taximetrului, la măsurarea timpului scurs, instalat în autovehicul nu trebuie să depăşească eroarea relativă maximă tolerată de ±0,2%.
 
XII. ÎNTOCMIREA REZULTATELOR VERIFICĂRII METROLOGICE
20. Rezultatele verificării metrologice se înregistrează în procesul-verbal de verificare metrologică, informaţia minimă care trebuie să o conţină este prezentată în Anexa A.
21. În cazul rezultatelor satisfăcătoare ale verificării metrologice se eliberează buletin de verificare metrologică conform RGML 12:2013 cu înscrierile respective pe partea verso a buletinului de verificare metrologică (numărul de înmatriculare a automobilului, constanta automobilului, dimensiunile roţilor şi nr. sigiliului superscut).
22. În cazul rezultatelor nesatisfăcătoare ale verificării metrologice se eliberează buletin de inutilizabilitate conform RGML 12:2013.
 
	Anexa A
 
Proces-verbal 
de verificare metrologică a taximetrele care calculează taxele pentru călătorii 
conform tarifelor definite destinate măsurărilor în tranzacţii comerciale.
__________________________________________________________
Denumirea instituţiei care efectuează verificarea
 
Proces-verbal 
Nr. ____ Data ____ ____________20 
 
Tipul taximetrului ____________________________________________________________________
 
Nr. de serie şi anul de fabricare ________________________________________________________
 
Producător _________________________________________________________________________
 
Solicitant __________________________________________________________________________
 
Nr. de înmatriculare şi tipul automobilului _________________________________________________
 
Condiţiile de mediu:
 
 
Tabelul 1
 

	Caracteristica:
	Unitatea de 
măsură:
	Valoarea:

	Temperatura mediului ambiant
	°C
	

	Umiditatea relativă
	%
	

	Presiunea atmosferică
	kPa
	

	 
Rezultatele verificărilor:
 
1. Verificarea aspectului exterior şi marcarea
________________________________________________________________________________________ 
(se indică corespunde sau nu corespunde)
 
2. Verificarea funcţionalităţii
________________________________________________________________________________________
(se indică corespunde sau nu corespunde)
 
3. Determinarea erorilor relative a taximetrului, la măsurarea distanţei parcurse.
 
 
Tabelul 2
 

	Valoarea convenţional 
adevărată a distanţei, 
De, km
	Valoarea măsurată de 
taximetru, Dm, km
	Eroarea 
relativă, %
	Limita erorii 
relative maxime 
tolerate, %

	
	
	
	±2%

	 
4. Determinarea erorilor relative a taximetrului, la măsurarea timpului scurs.
 
Tabelul 3
 

	Valoarea convenţional 
adevărată a timpului 
cronometrat, te, s
	Valoarea măsurată de 
taximetru, tm, s
	Eroarea 
relativă, %
	Limita erorii 
relative maxime
tolerate, %

	
	
	
	±0,2%

	 
Verificator
	  
____________________
(Nume, Prenume) 
	  
_________
(Semnătura)
	  
Data „ ___” __________


 
 

__________
Ministerul Economiei şi Infrastructurii
Ordin nr.196 din 10.10.2017 cu privire la aprobarea normei de metrologie legală NML 1-07:2017 „Taximetre. Procedura de verificare metrologică” //Monitorul Oficial 411-420/2031, 24.11.2017

